සෝමවංශ අමරසිංහ ජීවත්ව සිටින සමය තුළ ජනතා විමුක්ති පෙරමුණේ වත්මන් නායකයන් ඔහු සම්බන්ධයෙන් සිදුකළ ප්‍රකාශ පිළිබඳව දැඩි කළකිරීමකින් සිටින බවයි ඥාතීන් ප්‍රකාශ කළේ.ජනතා සේවක පක්ෂයේ ජාතික සංවිධායක ජයන්ත විජේසිංහ හිරු ප්‍රවෘත්ති  අංශයට සඳහන් කළේ පවුලේ ඥාතීන්ගේ ප්‍රධානත්වයෙන් අවමංගල්‍ය කමිටුවක් සකස් කර ඇති අතර, ඉන් පරිබාහිරව කිසිදු කටයුත්තක් සිදු නොවන බවයි.මේ සම්බන්ධයෙන් හිරු ප්‍රවෘත්ති අංශය ජනතා විමුක්ති පෙරමුණේ ප්‍රධාන ලේකම් ටිල්වින් සිල්වාගෙන් විමසීමක් කළා.ඔහු සඳහන් කළේ පවුලේ ඥාතීන්ගේ කැමැත්තට අනුව අවසන් කටයුතු සිදුකිරීම සඳහා අවශ්‍ය සහය ලබාදීමට සූදානම් බවයි.අභාවප්‍රාප්ත වූ ජනතා විමුක්ති පෙරමුණේ හිටපු නායක සෝමවංශ අමරසිංහගේ අවසන් කටයුතු අනිද්දා බොරැල්ල පොදු සුසාන භුමියේදී සිදුකිරීමට නියමිතයි.